钦定古今图书集成/历象汇编/岁功典/第035卷 > 贺新郎〈约友三月旦饮〉 前人
## 钦定古今图书集成/历象汇编/岁功典/第035卷 > 贺新郎〈约友三月旦饮〉 前人

“雁屿晴岚薄。倚层屏、千树高低，粉纤红弱。云隘东风
藏不尽，吹艳生香万壑。又散入、汀蘅洲药。扰扰匆匆
尘土面，看歌鸾、舞燕逢春乐。人共物，知谁错。　宝钗
楼上围帘幕。小婵娟、双调弹筝，半霄鸾鹤。我辈中人
无此分，琴思诗情当却。也胜似、愁横眉角。芳景三分
才过二，便绿阴、门巷杨花落。”沽斗酒，且同酌。